da en da nl ca da da de es da nn da da da da da da da da sv da da da de da de vi de nn da tr vi da da nn en en da da de da da da da da da de da da da da da da da da da da da da da nl da en da da es nl da
Kriminalforsorgen åbner ny pop-up-uddannelse i Esbjerg | Kriminalforsorgen
25.8.2022 14:07:21 CEST | Kriminalforsorgen
Kriminalforsorgen åbner et nyt uddannelsescenter i Esbjerg, så der for første gang kan uddannes fængselsbetjente og værkmestre i den sydvestjyske del af Danmark.
Snart får borgerne i den sydvestjyske del af Danmark to nye uddannelser at vælge imellem. Kriminalforsorgen åbner nemlig en såkaldt pop-up-uddannelse i Esbjerg, hvor man kan uddanne sig til henholdsvis fængselsbetjent og værkmester. Uddannelsescentret åbner dørene første gang i januar 2023.
Uddannelsescentret etableres som en såkaldt pop-up-uddannelse, hvor der kun optages ét hold elever, hvorefter uddannelsen rykker videre efter tre år. Uddannelsescentret i Esbjerg er det andet uddannelsescenter, som kriminalforsorgen åbner efter pop-up-konceptet. Første uddannelsescenter åbnede i Odense den 1. august 2022.
”Der er et stort rekrutteringspotentiale og –behov i området omkring Esbjerg, som blandt andet ligger tæt på Renbæk Fængsel, som har hårdt brug for nye elever. Jeg håber derfor, at vi lykkes med at tiltrække et stærkt hold af nye ansøgere. Pop-up-uddannelserne er et helt nyt koncept, hvor vi kan rykke uddannelserne derhen, hvor der er størst behov og potentiale. Vi fik god tilslutning til uddannelsen i Odense, og vi håber på det samme i Esbjerg,” siger direktør for kriminalforsorgen, Ina Eliasen.
Den præcise lokation for uddannelsescentret i Esbjerg er endnu ikke endeligt afklaret, men forventes offentliggjort inden for den nærmeste fremtid.
”Vi hilser Kriminalforsorgens uddannelsescenter velkomment. Esbjerg er allerede en populær studieby, og vi arbejder løbende på at få flere relevante uddannelser med høj kvalitet, gode jobmuligheder og en stærk kobling mellem uddannelser og det lokale arbejdsmarked her til vores område. Med de nye pop-up-uddannelser fra Kriminalforsorgen får vi endnu et uddannelsestilbud, som kan være med til at tiltrække og fastholde unge og styrke Esbjerg som studie- og uddannelsesby,” siger borgmester i Esbjerg Kommune, Jesper Frost Rasmussen.
Kriminalforsorgen har i år udvidet antallet af uddannelsescentre fra to til fem byer og er nu tilstede i Birkerød, Nykøbing Falster, Møgelkær ved Horsens samt skiftevis i Odense og Esbjerg.
Ansøgningsfristerne til optag på fængselsbetjent- og værkmesteruddannelsen i Esbjerg er mandag den 24. oktober 2022.
Pop-up-uddannelsen er en del af flerårsaftalen for kriminalforsorgen, der blev indgået i december 2021. Flerårsaftalen fastlægger de økonomiske rammer og overordnede mål for kriminalforsorgens fremtidige opgaveløsning i perioden 2022-25.
I begyndelsen af året blev der indført fuld løn under hele uddannelsen.
Borgmester Jesper Frost Rasmussen
Tlf. 27 24 18 00
Kriminalforsorgen driver landets fængsler og arresthuse, og vi fører tilsyn med dømte. Sammen med de andre myndigheder i retssystemet begrænser vi kriminalitet og skaber tryghed i samfundet.
Følg pressemeddelelser fra Kriminalforsorgen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Kriminalforsorgen
Stort skridt mod placering af ny arrest med 400 pladser i Slagelse3.10.2022 10:30:00 CEST | Pressemeddelelse
Kriminalforsorgen har fundet en placering til en ny arrest i Slagelse Kommune, som der nu bliver arbejdet videre med.
Stor forbedring af det psykiske helbred hos anstaltsbetjente i Grønland28.9.2022 12:01:41 CEST | Pressemeddelelse
De uniformerede medarbejdere i Grønland har oplevet et markant fald i antallet af psykiske belastningsreaktioner såsom PTSD, depression, angst og stress, viser en ny rapport. Der er dog stadig udfordringer, og kriminalforsorgen fortsætter arbejdet med at skabe et godt arbejdsmiljø.
Vold og trusler mod fængselsbetjente falder markant26.7.2022 05:00:00 CEST | Pressemeddelelse
Antallet af episoder med vold og trusler i kriminalforsorgen er faldet 40 procent på fem år. I samme periode er antallet af indsatte steget med 18 procent.
Stor undersøgelse afsluttet - 10 advokater og seks bistandsværgers opkald aflyttet30.6.2022 10:29:56 CEST | Pressemeddelelse
Kriminalforsorgen igangsatte i marts 2022 en undersøgelse af, om telefonsamtaler mellem indsatte i lukkede fængsler og bl.a. deres advokater var blevet aflyttet i strid med loven. Undersøgelsen er afsluttet, og intet tyder på, at oplysninger fra samtaler er udvekslet med andre myndigheder.
Skærpede sanktioner ved udeblivelse fra afsoning23.6.2022 13:05:33 CEST | Pressemeddelelse
Folketinget har netop besluttet at begrænse rettighederne for dømte, der udebliver fra afsoning uden lovlig grund. Tiltaget er en del af flerårsaftalen for kriminalforsorgen 2022-25.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022